Аҧсны Аҳәынҭқарра Акультуреи аҭоурых-культуратә ҭынха ахьчареи рминистрра ирыдышшылоит зыҧсҭазаара иалҵыз Лиудмила Езаҭ-иҧҳа Аргәын лыуацәеи лҭынхацәеи
Лиудмила Езаҭ-иҧҳа – еицырдыруа ауаажәларратә-политикатә усзуҩы, Аҧсны зҽаҧсазтәыз акультура аусзуҩы. Лыҧсҭазаара 40 шықәса ирзынаҧшуа иазылкит аҧсуа литература акьыҧхьра. Лиудмила Аргәын лџьабаа иабзоураны аҧсуа бызшәахьы еиҭаган хьыҧхьаӡарала рацәала ашәҟәқәа, иара убас аҧсуа сахьаркыратә ҩымҭақәа аурыс бызшәахь.
Зыҧсадгьыл гәыкала бзиа избоз Лиаудмила Езаҭ-иҧҳа аҵыхәтәанынӡа тәамҩахә лымамкәа лхы-лыҧсы ақәылҵон аҧсуа бызшәа, акультура, аҧсуа ҭоурых реиқәырхареи рыхьчареи.
Лиудмила Аргәын лыҧсҭазаара алҵра даара ицәыӡ дууп аҧсуа культуреи ауаажәларреи рзы.